staqsa lill- Ministru għall-Ġustizzja, Kultura u Gvern Lokali: Jista' l-Ministru jinforma lill-Kamra jekk kemm-il darba d-dispożizzjonijiet kontenuti fl-Att dwar il-Protezzjoni tal-Informatur Kapitlu 527 tal-Liġijiet ta' Malta rigward membri tal-korpi dixxiplinati tas-sub artikolu (3) fl-artikolu (2) humiex se jiġu fis-seħħ sal-aħħar ta' din is-sena? L-attenzjoni tal-Onor. Membru qegħda tiġi attirata għall-fatt illi l-Att dwar il-Protezzjoni tal-Informatur (Kap 527) inġieb fis-seħħ fl-intier tiegħu fil-15 ta' Settembru 2013 permezz tal-Avviz Legali Numru 235 tal-2013. Jekk l-Onor. Membru qiegħed jirreferi għall-possibilita' tal-estensjoni tal-applikazzjoni tal-Att kif provdut fl-artiklu 2(3) tiegħu, f' dan ir-rigward għad iridu jsiru l-konsultazzjonijiet u l-konstatazzjonijiet meħtiega dwar l-impatt illi l-estensjoni tal-Att għas-setturi partikolari hemm imsemmija jista' jkollu.
ATT DWAR IL-PROTEZZJONI TAL-INFORMATUR.